
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 203 

28 Μαίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός της οδού που ενώνει το Δήμο Ερυ¬ 
θρών με το Δ.Δ. Δάφνης του Δήμου Δερβενοχω¬ 
ρίων ως «Κύριας Δημοτικής Οδού». 1 

Αναγνώριση ως κύριας Δημοτικής της οδού η οποία 
συνδέει την κύρια αρτηρία σύνδεσης του κόμβου 
της ΕΓΝΑΤΙΑΣ ΟΔΟΥ με τα όρια του οικισμού 

ΑΝΗΛΙΟΥ Δήμου Μετσόβου Ν. Ιωαννίνων. 2 

Αρση και επανεπιβολή απαλλοτρίωσης με τροποποί¬ 
ηση ρυμοτομικού σχεδίου πόλης Κομοτηνής με¬ 
ταξύ των οδών Βύρωνος και Πουρνάρα στα Ο.Τ. 
255 - 260. 3 


ΑΠΟΦΑΣΕΙ Σ 

Αριθμ. 4447/2010 (1) 


Χαρακτηρισμός της οδού που ενώνει το Δήμο Ερυθρών 
με το Δ.Δ. Δάφνης του Δήμου Δερβενοχωρίων ως 
«Κύριας Δημοτικής Οδού». 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. της 17 ης Ιουλίου 1923 όπως 
μεταγενέστερα συμπληρώθηκαν και τροποποιήθηκαν. 

2. Το Ν. 1577/1985 «Γενικός οικοδομικός κανονισμός» 
όπως ισχύει μετά το Ν. 2831/2000 (ΦΕΚ 140 Α’). 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71 και με την παρ. 3 
του άρθρου 34 του Ν. 1577/85. 

4. Το Π.Δ. 183/1986. 

3. Τη με αρ. 75724/1151/30.12.1983 (ΦΕΚ 767/Β730.12.83) 
κοινή απόφαση Υπουργού Προεδρίας της Κυβερνήσεως 
και ΧΟΠ «Κωδικοποίηση, τροποποίηση και συμπλήρωση 
των Συλλογικών Οργάνων γνωμοδοτικής και αποφασι¬ 
στικής αρμοδιότητας του Υπ. ΧΟΠ σε ενιαίο κείμενο». 

4. Τις διατάξεις του Ν. 2218/94 (ίδρυση Νομαρχιακής 
Αυτοδιοίκησης) και τις τροποποιήσεις αυτού με το 
Ν. 2240/95. 


5. Τις διατάξεις των από 24/5/1985 Π.Δ./τος (ΦΕΚ 270/ 
Δ/1985) και 5/12/1979 Π.Δ./τος (ΦΕΚ 707/Δ713.12.1979). 

6. Τις υπ’ αρ. 43165/2355/33/1989 και 30855/1219/13/1990 
Εγκυκλίους - Διατάξεις του Υ.ΠΕ.ΧΩ.Δ.Ε. 

7. Την από 29/04/2010 θετική εισήγηση της πολεοδο¬ 
μίας Δυτ. Αττικής. 

8. Την υπ’ αρ. 14/2010 ομόφωνη γνωμοδότηση του 
ΣΧΟΠ του Νομού που διατυπώθηκε στο 4° Πρακτικό 
στη συνεδρίαση της 04/05/2010. 

9. Την υπ’ αρ. 62/09.04.2010 απόφαση του Δ.Σ. Δήμου 
Ερυθρών. 

10. Το γεγονός ότι με την παρούσα απόφαση δεν 
προκαλείται επιβάρυνση του κρατικού προϋπολογισμού 
ή αυτού του Ο.Τ.Α., αποφασίζουμε: 

Χαρακτηρίζουμε την οδό που ενώνει τους δύο οικι¬ 
σμούς των Δήμων Ερυθρών και Δάφνης με αρχή το 
εγκεκριμένο ρυμοτομικό σχέδιο του Δήμου Ερυθρών 
(σημείο Α) και τέλος το όριο των Νομών Αττικής - Βοι¬ 
ωτίας (σημείο Β) όπως αυτό φαίνεται με κόκκινη ένδειξη 
στο συνημμένο απόσπασμα ΓΥΣ (Φ.Χ. 64215/64216/64217) 
σε κλ. 1:5000 που έχει θεωρηθεί από τον Δ/ντή της 
Δ/νσης Πολεοδομίας Δυτικής Αττικής και που το αντί¬ 
τυπό του θα δημοσιευθεί με αυτή την απόφαση στην 
Εφημερίδα της Κυβερνήσεως ως κύρια Δημοτική οδό 
επειδή είναι ο μοναδικός που συνδέει τους παραπάνω 
οικισμούς μεταξύ τους. 

Για τα γήπεδα που έχουν πρόσωπο στους δρόμους 
αυτούς ισχύουν οι διατάξεις των από 24/5/1985 Π.Δ. 
(ΦΕΚ 270/Δ/1985) και 05/12/1979 Π.Δ. (ΦΕΚ 707/Δ/1979). 

Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού προϋπολογισμού 
και του προϋπολογισμού του Δήμου Ερυθρών. 

Η ισχύς της απόφασης αυτής αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 13 Μαίου 2010 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33 % 

- Κύριο Δημοτική οδός 

Α : ΑΡΧΗ (Όριο εγκεκριμένου ρυμοτομικό· 
β I ΤΕΛΟΣ (Όριο Νομών Αττικής - Βοιωτία 
ΚΛΙΜΑΚΑ 1:5000 

Ερυθρές Μάρτιος 2010 Ο Μηχανικός 

Αριθμ. 4157 (2) 

Αναγνώριση ως κύριας Δημοτικής της οδού η οποία 
συνδέει την κύρια αρτηρία σύνδεσης του κόμβου 
της ΕΓΝΑΤΙΑΣ ΟΔΟΥ με τα όρια του οικισμού ΑΝΗ¬ 
ΛΙΟΥ Δήμου Μετσόβου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη τις διατάξεις: 

1. Του άρθρου 3 του Ν.Δ. της 17/07/1923 (ΦΕΚ 228/ 
Α’/16.08.23) «Περί των γνωμοδοτήσεων Δημοτικών Συμ¬ 
βουλίων σχετικά με τη σύνταξη, έγκριση και εφαρμογή 
σχεδίων πόλεων, κωμών και συν/σμών και γενικοί όροι 
αναπτύξεως αυτών». 

2. Του άρθ. 1 παράγραφος Ι.β του Π.Δ. 24/31.05.1985 
(ΦΕΚ 270 Δ') «Περί της τροποποίησης όρων και περιο¬ 
ρισμών δόμησης γηπέδων κειμένων εκτός ρυμοτομικών 
σχεδίων πόλεων και εκτός ορίων οικισμών υφιστάμενων 
προ του 1923». 

3. Του άρθ. 10 του Ν. 3044/02 «Περί άσκησης αρμοδι¬ 
οτήτων πολεοδομικού σχεδιασμού...» καθώς και η εγκύ¬ 
κλιος 6/06. 

4. Του Π.Δ. 30/96 (ΦΕΚ 21 /Α’/02.02.1996) «Κωδικοποίηση σε 
ενιαίο κείμενο νόμου με τίτλο «Κώδικας Νομ/κής Αυτ/σης» 
των ισχυουσών διατάξεων για τη Νομ/κή Αυτ/ση» και 
όλες οι μεταγενέστερες αυτού και μέχρι σήμερα τρο¬ 
ποποιήσεις και συμπληρώσεις των διατάξεων του. 

5. Του Ν. 2218/1994 (ΦΕΚ 90/Α’/13.07.94) «Ιδρυση Νομαρ¬ 
χιακής Αυτοδιοίκησης κ.λπ.» και τον Οργανισμό Νομ/κής 
Αυτ/σης Ιωαννίνων που δημοσιεύθηκε και ισχύει από την 
11/05/1995 (ΦΕΚ 397/Β’). 

6. Της με αριθ. 376/09.07.03 απόφασης του Νομαρχι¬ 
ακού Συμβουλίου Ιωαννίνων «Τροποποίηση-κωδικοποί- 
ηση του Οργανισμού Εσωτερικής Οργάνωσης και Λει¬ 


τουργίας των Υπηρεσίας της Ν.Α.Ι.», που δημοσιεύθηκε 
στην Εφημερίδα της Κυβερνήσεως και ισχύει από τις 
18/07/2003 (ΦΕΚ 989/Β’/18.07.2003). 

7. Της με αριθ. 1002/22.09.1987 απόφασης Νομάρχη 
Ιωαννίνων (ΦΕΚ 1033/Δ’/16.10.87) «Καθορισμού όρων και 
περιορισμών δόμησης οικισμού Ανήλιου Δήμου Μετσό¬ 
βου» όπως τροποποιήθηκε και ισχύει. 

8. Το με αριθ. πρωτ. 619/04.02.2010 έγγραφο Δήμου 
Μετσόβου. 

9. Το με αριθ. πρωτ. 10001/365/04.03.2010 έγγραφο 
Δασαρχείου Μετσόβου σχετικά με τον υπό χαρακτη¬ 
ρισμό δρόμο. 

10. Την με αριθ. πρωτ. 2315/13.04.2010 εισήγηση της 
Δ/νσης Πολ/μίας και Περ/ντος Ν.Α.Ι. προς το ΣΧΟΠ 
Ν.Ιωαννίνων. 

11. Την υπ’ αριθ. Σ30/30.04.2010 θετική γνωμοδότηση 
του ΣΧΟΠ Νομού Ιωαννίνων όπως διατυπώθηκε με την 
5Ύ20.04.2010 (θέμα 5°) πράξη του, αποφασίζουμε: 

Την αναγνώριση ως κύριας Δημοτικής της οδού η 
οποία συνδέει την κύρια αρτηρία σύνδεσης του κόμβου 
της ΕΓΝΑΤΙΑΣ ΟΔΟΥ με τα όρια του οικισμού ΑΝΗΛΙΟΥ 
Δήμου Μετσόβου Ν. Ιωαννίνων, όπως φαίνεται και στο 
συνημμένο απόσπασμα διαγράμματος ΓΥΣ σε κλίμακα 
1:50.000. 

Από τις κανονιστικές διατάξεις της παρούσας απόφα¬ 
σης δεν προκαλείται δαπάνη σε βάρος του προϋπολο¬ 
γισμού του Δήμου Μετσόβου Ν. Ιωαννίνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Μαΐου 2010 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

Αριθμ. Δ.Π.Π.4598/09 (3) 

Αρση και επανεπιβολή απαλλοτρίωσης με τροποποίηση 
ρυμοτομικού σχεδίου πόλης Κομοτηνής μεταξύ των 
οδών Βύρωνος και Πουρνάρα στα Ο.Τ. 255 - 260. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71 (ΦΕΚ 220 Α’/1971) 
και την παρ. 3 του άρθρου 34 του Ν. 1577/85 «Περί ΓΟΚ» 
(ΦΕΚ 210/Α718.12.85). 

2. Τις διατάξεις του Π.Δ. 22.9.33 «Περί εγκρίσεως του 
ρυμοτομικού σχεδίου της πόλεως Κομοτηνής» (ΦΕΚ 279/ 
Α’/26.09.33) όπως τροποποιήθηκε μεταγενέστερα με το 
Β.Δ. 30/09/1970 (ΦΕΚ 311/Δ731.12.70). 

3. Τις διατάξεις του Π.Δ. 183/86 «Εγκριση τροποποιή¬ 
σεων σχεδίων πόλεων και καθορισμός όρων και περιο¬ 
ρισμών δόμησης από τους Νομάρχες» (ΦΕΚ 70/Α/86). 

4. Τ ις διατάξεις του Ν. 2218/94 «Ίδρυση Νομαρχιακής 
αυτοδιοίκησης κ.λπ.» (ΦΕΚ 90 Α’) όπως τροποποιήθηκαν 
και συμπληρώθηκαν με το Ν. 2240/94. 

5. Το άρθρο 10 του Ν. 3044/2002 «Άσκηση αρμοδι¬ 
οτήτων πολεοδομικού σχεδιασμού... κ.λπ.» (ΦΕΚ 197/ 
Α727.08.2002). 

6. Το άρθρο 31 του Ν. 3164/03 «Επανέγκριση ρυμοτομικών 
σχεδίων (σχεδίων πόλεων)» (ΦΕΚ 176/Α702.07.2003). 

7. Τ ις διατάξεις του Ν.Δ/τος της 17/7/23 «Περί σχεδίων 
πόλεων κωμών... κ.λπ.» όπως τροποποιήθηκαν και συ¬ 
μπληρώθηκαν μεταγενέστερα και ειδικότερα τα άρθρα 
3, 9 και 70 αυτού. 

8. Τις διατάξεις του Ν. 1337/83 (ΦΕΚ 33 Α’) όπως τρο¬ 
ποποιήθηκαν και συμπληρώθηκαν μεταγενέστερα με 
τον Ν. 1512/85 (ΦΕΚ 4 Α ). 

9. Τ ις υπ’ αριθ. 144/04 και 167/08 αποφάσεις του Τριμε¬ 
λούς Διοικητικού Πρωτοδικείου Κομοτηνής με τις οποίες 
βεβαιώθηκε η άρση της απαλλοτρίωσης που επιβλήθηκε 
με την υπ’ αριθ. 9/79 πράξη τακτοποιήσεως προσκυρώ- 
σεως και αναλογισμού αποζημιώσεων. 

10. Την υπ’ αριθ. 139/2009 απόφαση του Δημοτικού 
Συμβουλίου Κομοτηνής με την οποία γνωμοδότησε υπέρ 
της επανέγκρισης του ρυμοτομικού σχεδίου Κομοτηνής 
μεταξύ των Ο.Τ. 255 - 260 και μεταξύ των οδών Βύρωνος 
και Πουρνάρα σύμφωνα με το τοπογραφικό διάγραμμα 
που την συνοδεύει. 

11. Την με αριθ. 1/23.12.2009 ομόφωνη απόφαση του 
Συμβουλίου Χωροταξίας, Οικισμού και Περιβάλλοντος 
Ν. Ροδόπης. 

12. Το από 16/03/2010 έγγραφο του Δήμου Κομοτη¬ 
νής. 

Επειδή: 

Στην περιοχή της οδού Βύρωνος μεταξύ των Ο.Τ. 255 
και 260 προβλεπόταν από το σχέδιο πόλης δρόμος 
πλάτους 10μ. και μήκους 101μ. περίπου, ο οποίος είχε 
εγκριθεί μετά από παλαιότερη τροποποίηση του σχε¬ 
δίου (1940). Το 1979, μετά από αίτηση του Μαυρίδη Νι¬ 
κολάου, συντάχθηκε από την τότε αρμόδια Υπηρεσία 
της Νομαρχίας Ροδόπης η με αριθμό 9/79 πράξη τακτο¬ 
ποίησης για την εφαρμογή του σχεδίου σε τμήμα της 
οδού και στη συνέχεια με επίσπευση του ίδιου ιδιοκτήτη 
εκδόθηκε από το Μονομελές Πρωτοδικείο Ροδόπης η με 
αριθμό 109/81 απόφαση που καθόριζε την τιμή μονάδας 
για την αποζημίωση των ρυμοτομούμενων τμημάτων. 


Η παρακατάθεση όμως της ορισθείσης αποζημίωσης 
δεν έγινε μέσα στο Ιδμηνο που απαιτεί ο νόμος με απο¬ 
τέλεσμα την αυτοδίκαιη άρση της απαλλοτρίωσης. 

Επειδή η αρμόδια αρχή δεν εξέδωσε βεβαιωτική πράξη 
για την άρση της απαλλοτρίωσης, οι ενδιαφερόμενοι 
ιδιοκτήτες των ρυμοτομούμενων ακινήτων προσέφυγαν 
στο δικαστήριο, όπως είχαν το δικαίωμα, με αποτέλεσμα 
να εκδοθούν οι υπ’ αριθ. 144/04 και 167/08 αποφάσεις 
του Τριμελούς Διοικητικού Πρωτοδικείου Κομοτηνής, 
με τις οποίες βεβαιώνεται η άρση. 

Στο μεταξύ με επίσπευση ιδιώτη συντάχθηκε πράξη 
για το υπόλοιπο και μεγαλύτερο τμήμα της οδού Πουρ¬ 
νάρα (μήκους περίπου 73μ.), για την οποία ο Δήμος, 
μετά από αίτηση ιδιοκτητών ακινήτων της περιοχής, 
προχώρησε στη διαδικασία έκδοσης δικαστικής από¬ 
φασης καθορισμού τιμής, κατέβαλε τις αποζημιώσεις 
και εφάρμοσε το σχέδιο διανοίγοντας το δρόμο στο 
μήκος που όριζε η πράξη. 

Το αποτέλεσμα είναι σήμερα να έχει δημιουργηθεί ένα 
αδιέξοδο, με νεοανεγειρόμενες πολυόροφες οικοδομές 
και κίνηση οχημάτων η οποία γίνεται με δυσκολία. Τα 
οικοδομικά τετράγωνα 255 και 260 είναι ήδη πολύ μεγά¬ 
λα, με πολλά τυφλά οικόπεδα και έντονο κυκλοφοριακό 
πρόβλημα οπότε καθίσταται αναγκαία η διάνοιξη του 
δρόμου μέχρι την οδό Βύρωνος. 

Οι ιδιοκτησίες για τις οποίες θα επανεγκριθεί το σχέ¬ 
διο πόλης υποχρεούνται σε εισφορά σε γή (10% επί 
του αρχικού οικοπέδου), σύμφωνα με το άρθρο 10 του 
Ν. 3212/03, ενώ η διαδικασία για την αποζημίωση των 
ρυμοτομούμενων ακινήτων θα πρέπει να αρχίσει άμεσα 
από τον Δήμο. Η προϋπολογισθείσα δαπάνη για την 
παραπάνω διαδικασία ανέρχεται στο ποσό των 130.000 
ευρώ και θα βαρύνει τον κωδικό 40.7111.02 του προϋπο¬ 
λογισμού του Δήμου για το έτος 2010, αποφασίζουμε: 

1. Εγκρίνεται η άρση της ρυμοτομικής απαλλοτρίωσης 
μεταξύ των Ο.Τ. 255 - 260 και μεταξύ των οδών Βύρωνος 
και Πουρνάρα σε συμμόρφωση προς τις υπ’ αριθ. 144/04 
και 167/08 αποφάσεις του Τριμελούς Διοικητικού Πρω¬ 
τοδικείου Κομοτηνής. 

2. Εγκρίνεται η επανεπιβολή ρυμοτομικής απαλλοτρί¬ 
ωσης μεταξύ των Ο.Τ. 255 - 260 και μεταξύ των οδών Βύ¬ 
ρωνος και Πουρνάρα με τροποποίηση του εγκεκριμένου 
ρυμοτομικού σχεδίου σύμφωνα με την υπ’ αριθ. 139/2009 
απόφαση του Δημοτικού Συμβουλίου Κομοτηνής όπως 
φαίνεται στο τοπογραφικό διάγραμμα σε κλίμακα 1:500 
που συνοδεύει την απόφαση αυτή και δημοσιεύεται μαζί 
της. 

3. Η ισχύς της απόφασης αυτής αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Επιτρέπεται η υποβολή προσφυγής στο Γενικό Γραμ- 
ματέα Περιφέρειας, μόνο για παράβαση Νόμου σύμφωνα 
με τις διατάξεις του άρθρου 69 του Π.Δ. 30/96 (ΦΕΚ 21 
Α’/96) όπως τροποποιήθηκε και ισχύει σε προθεσμία 30 
ημερών από τη δημοσίευσή της στην Εφημερίδα της 
Κυβερνήσεως. 

Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Κομοτηνή, 7 Μάίου 2010 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

